STEC งานในมือล้น-ลุ้นกำไรปีหน้าฟื้นตัวดี แนะถือราคาเป้าหมาย 14.40 บาท
STEC งานในมือล้น-ลุ้นกำไรปีหน้าฟื้นตัวดี แนะถือราคาเป้าหมาย 14.40 บาท
24 พ.ย. 2563

บล.ดีบีเอสฯ ระบุในบทวิเคราะห์วันนี้(24พ.ย.63) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC  ได้มีการปรับคำแนะนำ STEC ดีขึ้นเป็น ถือ จากเดิมเป็นไปในเชิงลบคือ เต็มมูลค่า (Fully Valued) โดยประเมินด้วยวิธี P/BV
ข้อดีคือ การที่บริษัทมีงานก่อสร้างในมือ (Backlog) จำนวนมากราว 70 พันล้านบาท จะทำให้การรับรู้รายได้มีความราบรื่นไปอีก 2 ปีข้างหน้า
แนวโน้มกำไรตลอดปีนี้ยังอ่อน แต่คาดว่าจะกลับมาฟื้นตัวได้ในปี 64 หรือปีหน้า สอดรับกับอัตรากำไรขั้นต้นที่คาดว่าจะฟื้นตัวดีขึ้นตามโครงการก่อสร้างที่ให้รายได้ (Project Mix) ทั้งนี้คาดการณ์อัตราการเปลี่ยนแปลงกำไรปีนี้และปีหน้าเป็น -38%/+31% ตามลำดับ
ปรับประมาณการปีนี้และปีหน้าให้สูงขึ้นในอัตรา +18%/+36% ตามลำดับ สะท้อนอัตรากำไรขั้นต้นที่ดีขึ้น โดยมีสัญญาณที่ดีมาตั้งแต่ประกาศงบการเงินไตรมาส 3/2563 แนะนำ “ถือ” ราคาเป้าหมาย 14.40 บาท/หุ้น